Държавен вестник, бр. 55, 2025 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  55
ване на лицензии или разрешения във връзка 
с предмета на дейност на предприятието;
10. взема решения за провеждане на про­
цедури за възлагане на обществени поръчки 
по чл. 20, ал. 1, ал. 2 и ал. 3, т. 1 от Закона 
за обществените поръчки (ЗОП);
11. разработва и предлага за одобряване от 
управителния съвет на Фонд РАО методика 
за определяне размера на дължимите вноски 
във Фонд РАО от юридическите и физиче­
ските лица, които в резултат на дейността си 
генерират радиоактивни отпадъци;
12. изпълнява други функции, свързани с 
управлението на радиоактивните отпадъци и 
на процеса по извеждане от експлоатация на 
ядрени съоръжения в съответствие с разпо­
редбите на националното законодателство и 
правото на Европейския съюз.
(3) Управителният съвет осъществява 
функциите си по ред, определен в правилата 
за работа на управителния съвет на ДП РАО, 
утвърдени от министъра на енергетиката.
(4) Членовете на управителния съвет са 
длъжни да изпълняват задълженията си в 
интерес на предприятието, както и да пазят 
търговската тайна и престижа на предприя­
тието, като не разгласяват класифицирана 
информация и друга информация, станала 
им известна при или по повод изпълнението 
на техните задължения, ако това би могло 
да повлияе върху дейността и развитието на 
предприятието.
Чл. 10. (1) Изпълнителният директор:
1. организира и ръководи дейността на 
предприятието в съответствие със законо­
дателството, приетите планове, програми и 
фиксираните финансови рамки;
2. провежда политиката на предприятието 
за осигуряване безопасното и ефективното 
управление на радиоактивните отпадъци;
3. организира и ръководи изпълнението на 
проектите по извеждане от експлоатация на 
ядрени съоръжения;
4. организира и координира дейностите на 
специализираните поделения за управление 
на радиоактивни отпадъци и организира и 
координира дейностите по изграждане на 
национално хранилище за погребване на 
ниско- и средноактивни отпадъци по ЗБИЯЕ;
5. организира и ръководи дейностите по 
осигуряване на радиационна защита, ядрена 
безопасност и физическа защита и за осигу­
ряване на защитата на населението и окол­
ната среда от потенциалното въздействие на 
съоръженията за управление на радиоактивни 
отпадъци и извеждане от експлоатация, за 
които предприятието има лицензии и/или 
разрешения за експлоатация, или за които 
дейността по управление на радиоактивни 
отпадъци е възложена от председателя на АЯР 
съгласно чл. 73, ал. 1 и 3 от ЗБИЯЕ;
6. осигурява и управлява финансовите, ма­
териалните и човешките ресурси, необходими 
при управлението на радиоактивните отпадъци 
и безопасното извеждане от експлоатация на 
ядрени съоръжения;
7. утвърждава щатно разписание, сключва, 
изменя и прекратява трудовите договори, оп­
ределя основните и допълнителните трудови 
възнаграждения, оценява тежестта на нару­
шенията и налага дисциплинарни наказания 
на работниците и служителите и упражнява 
други права на работодател съгласно Кодекса 
на труда;
8. подписва всички документи от името на 
ДП РАО и утвърждава със заповед вътрешните 
актове на предприятието;
9. изпълнява правомощията на възложител 
по ЗОП, като назначава комисии за подготовка 
на документации и провеждане на процедури 
по възлагане и сключва договори с изпълни­
тели с оглед осъществяването на дейността на 
предприятието съгласно ЗОП и приложимите 
подзаконови нормативни актове;
10. представлява предприятието пред съ­
дилищата, пред държавните органи и пред 
трети лица в страната и в чужбина;
11. отчита своята дейност пред управител­
ния съвет и пред министъра на енергетиката;
12. осъществява сътрудничество с българ­
ски и международни институции и органи­
зации по въпроси, свързани с дейността на 
предприятието;
13. осигурява условия на представителите 
на контролните органи да осъществяват пра­
вомощията си при извършване на проверки в 
предприятието в съответствие със законовите, 
подзаконовите и други актове;
14. организира стопанисването и опазване­
то на имуществото на предприятието;
15. предлага на управителния съвет на 
ДП РАО проекти на инвестиционна, произ­
водствена, ремонтна и социални програми за 
определени периоди съгласно наредбата по 
чл. 94, ал. 1 от ЗБИЯЕ и годишна програма 
за извеждане от експлоатация съгласно на­
редбата по чл. 55, ал. 1 от ЗБИЯЕ;
16. организира и ръководи дейностите по 
изпълнение на проектите, финансирани от 
МФК;
17. осигурява здравословни и безопасни ус­
ловия на труд, както и обучението, повишаване 
на квалификацията и преквалификацията на 
работниците и служителите;
18. командирова със заповед в страната и 
в чужбина членовете на управителния съвет, 
работниците и служителите, както и външни 
експерти, във връзка със задачи в интерес на 
предприятието;
19. осигурява условия за прилагане и под­
държане на ефективна интегрирана система 
за управление на безопасността, качеството 
и околната среда;